# data[].attributes.body
Gambaran yang diberikan menunjukkan sebuah gambaran meja yang dipenuhi dengan buah-buahan dan sayur-sayuran yang pelbagai jenis. Kedua-dua buah-buahan ini memberikan gambaran penuh warna kehidupan dan mencerminkan pelbagai kepelbagaian semula jadi.

# data[].attributes.body
Buah-buahan, Sayur sayuran, bijirin

# data[].attributes.body
Buah-buahan, Sayur sayuran, bijirin

# data[].attributes.body
jenis sayur-sayuran dan buah-buahan.

*tomato, timun, lobak, apple, brokoli, kacang, sayur labu merah, avocado, oren, kacang hijau, kunyit, lada benggala dan daun sup

# data[].attributes.body
Elemen Gambar

- elemen seperti warna, tekstur, saiz dan bentuk yang berbeza

- keadaan sayur dan buah-buahan yang segar

# data[].attributes.body
1. What: Botol air

# data[].attributes.body
2. Why: Tempat simpan air minuman

# data[].attributes.body
3. Where: dibawa ke dalam dewan kuliah

# data[].attributes.body
4. Who: dibawa oleh Dr Huda

# data[].attributes.body
5. When: Sewaktu kuliah berlangsung pada hari khamis jam 2 petang sehingga 4 petang

# data[].attributes.body
Draf: (Tokoh)

Hizillawanty Jamain

- Atlet Olahraga Malaysia

# data[].attributes.body
Draf (Tokoh)

Sitti Zulaikha binti Ahnan

- Leftenan Muda Pertahanan Awam

# data[].attributes.headline
Isu Sosial - Kebajikan Pelajar (Kemudahan Infrastruktur Wifi)

# data[].attributes.subject
Isu Sosial - Kebajikan Pelajar (Kemudahan Infrastruktur Wifi)

# data[].attributes.body
ig username: snnins_

# data[].attributes.body
ig username: rossehy_

# data[].attributes.body
ig username: nramyzahh

# data[].attributes.body
ig username : nrsh4hira

# data[].attributes.body
ig username: s.hrmhyni

# data[].attributes.body
Proses mendigitalkan bidang pendidikan akan memudahkan lagi pensyarah, mahasiswa dan juga ibu bapa berdasarkan situasi semasa. Ia juga harus dibuat dengan menyeluruh merangkumi capaian internet terutamanya di kawasan pedalaman selain penyediaan peranti yang bersesuaian.

# data[].attributes.attachment_link.readable_text
Satu hal yang perlu diakui, sistem pendidikan tinggi hari ini seharusnya didigitalkan selari dengan Pelan Pendigitalan Pendidikan Tinggi Negara. Perkembangan dunia teknologi komunikasi ditambah pula dengan senario kehidupan semasa yang dihimpit penularan pandemik COVID-19.

Menyegerakan proses mendigitalkan bidang pendidikan akan memudahkan lagi pensyarah, mahasiswa dan juga ibu bapa berdasarkan situasi semasa. Ia juga harus dibuat dengan menyeluruh merangkumi capaian internet terutamanya di kawasan pedalaman selain penyediaan peranti yang bersesuaian.

Diakui perkembangan teknologi komunikasi mengubah banyak perkara dalam kehidupan sama ada capaian kepada maklumat sehinggalah kaedah kanak-kanak bermain malah dalam konteks hari ini, belajar.

Mengulas lanjut mengenai perkara ini, wartawan UTM NewsHub telah mewawancara Prof. Ts. Dr. Zaidatun Tasir, pakar bidang Teknologi Pendidikan dari Sekolah Pendidikan, Fakulti Sains Sosial dan Kemanusiaan (FSSK) Universiti Teknologi Malaysia (UTM) dan berikut adalah petikan wawancara berikut :

UTM NewsHub: Elemen terpenting dalam pendigitalan pendidikan adalah akses kepada talian Internet. Masih banyak tempat yang tidak diliputi oleh talian Internet di Malaysia di samping kemampuan untuk memiliki komputer riba (laptop) di kalangan mahasiswa yang berasal dari keluarga B40/M40. Adakah masalah ini akan mengganggu proses pendigitalan pendidikan tinggi ini?

Prof. Dr. Zaidatun: Tidak dinafikan kemudahan infrastruktur iaitu akses kepada talian Internet dan pemilikan peralatan komputer merupakan keperluan asas yang perlu ada bagi memastikan pendigitalan pendidikan tinggi dapat dilaksanakan di tahap optimum.

Isu ini dilihat sedang dan telah ditangani oleh Kementerian Pendidikan Tinggi (KPT) menerusi inisiatif yang digariskan dalam Pelan Pendigitalan Pendidikan Tinggi Negara.

Antara inisiatifnya ialah Bantuan Pelan Data dan Peranti kepada pelajar bersasar. Menerusi kolaborasi KPT dengan syarikat pembekal peranti dan telekomunikasi serta Kementerian Komunikasi dan Multimedia Malaysia, peranti siswa dibekalkan kepada pelajar B40 secara bersasar.

Pihak Institusi Pengajian Tinggi (IPT) juga melaksanakan inisiatif yang sama bagi membantu pelajar mendapat akses kepada talian Internet. Sebagai contoh, pihak Universiti Teknologi Malaysia (UTM) menerusi Unit Endowmen turut melancarkan Pinjaman Komputer Riba kepada pelajar B40 yang memerlukan.

Diharapkan inisiatif ini dapat diteruskan di masa akan datang bagi memastikan isu akses kepada talian Internet adalah minimum. Disamping itu, mahasiswa dan ibubapa juga harus memainkan peranan utama dalam penyediaan kemudahan akses Internet dan peranti yang sesuai jika berkemampuan.

Bagi golongan B40 pula, mereka perlu cakna akan kepentingan inisiatif kerajaan dalam menyediakan kemudahan yang diperlukan dan memanfaatkannya untuk tujuan pembelajaran.

Amat sedih sekali apabila kita mendengar berita mahasiswa menyalahgunakan inisiatif pemberian percuma peranti siswa dengan menjualnya di laman e-dagang. Kesedaran mengenai kepentingan kemudahan pembelajaran digital ini harus dipertingkatkan lagi dalam kalangan warga kampus.

UTM NewsHub: Dalam menjayakan agenda pendigitalan pendidikan ini, komponen terpenting adalah pensyarah. Apabila pengajaran dalam talian dilaksanakan, pensyarah tidak banyak pilihan selain memindahkan persekitaran pembelajaran fizikal kepada ruang maya. Pada pandangan Prof, sejauh manakah tahap kesediaan warga pensyarah di IPTA tempatan untuk mengendalikan pengajaran dan pembelajaran secara maya dari aspek pelaksanaannya?

Prof. Dr. Zaidatun: "Memindahkan persekitaran pembelajaran fizikal kepada ruang maya" adalah satu persepsi yang tidak tepat bagi pembelajaran dalam talian. Pembelajaran dalam talian bukan sahaja menuntut kepada perpindahan persekitaran, ianya juga memerlukan transformasi kaedah pengajaran dan pembelajaran (P&P) serta bahan pengajaran yang sesuai dengan persekitarannya. Bukan itu sahaja, transformasi kepada pentaksiran yang dijalankan juga mesti dilaksanakan oleh para pensyarah.

Tahap kesediaan para pensyarah di IPT dalam mengendalikan P&P maya telah meningkat di Malaysia kesan daripada pandemik COVID-19 yang memaksa mereka melaksanakan P&P secara maya. Walau bagaimanapun, dari aspek kemahiran melaksanakan P&P maya secara optimum dan kreatif menggunakan alatan teknologi yang ada masih di tahap sederhana.

Terdapat sebahagian pensyarah yang hanya membaca slaid Powerpoint menerusi Webex dan Zoom tanpa sebarang aktiviti pembelajaran aktif dengan pelajar. Ini mungkin disebabkan penguasaan pengetahuan dan kemahiran P&P maya yang sederhana dalam kalangan mereka.

P&P maya bukan sahaja menggunakan bahan P&P konvensional sedia ada dan disampaikan terus menerusi alatan persidangan video. Ianya memerlukan perubahan pendekatan bahan P&P serta aktiviti P&P yang sesuai dan mengoptimumkan kemampuan persekitaran maya.

Berdasarkan pemerhatian, pelaksanaan P&P maya dalam kalangan pensyarah ketika pandemik dan endemik masih di tahap sederhana. Kini, di era endemik, terdapat pensyarah yang tidak menjalankan langsung P&P maya apabila P&P bersemuka dibenarkan.

Seharusnya mereka harus menjalankan pembelajaran teradun secara sokongan (P&P tradisional secara bersemuka disokong dengan beberapa sesi P&P dalam talian) dan pembelajaran teradun gantian (sebahagian daripada sesi P&P bersemuka dan fizikal digantikan secara dalam talian) bagi memastikan penguasaan kemahiran P&P maya dapat dipertingkatkan dari semasa ke semasa.

Pelaksanaan P&P teradun gantian bukan sahaja melestarikan kemahiran digital pensyarah malah ianya dapat meningkatkan kemahiran digital dalam kalangan pelajar secara berterusan bagi menyediakan mereka dengan keperluan pekerjaan di masa hadapan.

Pada pendapat saya, IPT harus memastikan P&P teradun gantian dilaksanakan di institusi masing-masing bagi memastikan Pendidikan Tinggi Malaysia terus kompetitif seiring dengan perkembangan global.

UTM NewsHub: Mendepani keperluan semasa, Kementerian Pendidikan Tinggi (KPT) juga secara konsisten terus memperkukuh agenda pendigitalan pendidikan yang lebih holistik melalui pemerkasaan infrastruktur, kelengkapan bilik kuliah, pengukuhan kurikulum dan sebagainya yang kesemuanya demi mewujudkan ekosistem pendidikan yang terbaik dan juga terkehadapan untuk manfaat IPT negara kita.

Pada pandangan Prof, apakah bentuk latihan yang boleh diberikan kepada golongan pensyarah ini supaya dapat menyampaikan proses pengajaran dan pembelajaran (P&P) melalui kaedah dalam talian ini dengan lebih berkesan?

Prof. Dr. Zaidatun: Latihan yang berterusan dan kendiri merupakan pendekatan latihan yang harus dipraktikkan oleh IPT bagi memastikan pensyarah dapat meningkatkan pengetahuan dan kemahiran P&P maya mengikut kelapangan masa masing-masing.

Pensyarah yang sibuk dengan tugas selain daripada P&P dapat meneruskan pembelajaran meningkatkan kemahiran P&P maya mereka dengan adanya bahan latihan kendiri dan interaktif yang disediakan oleh IPT masing-masing.

Selain daripada itu, konsep mentor dan mentee juga boleh diperkasakan bagi memastikan pensyarah mendapat bantuan pakar apabila diperlukan. Penubuhan kumpulan fokus mengenai P&P maya di peringkat fakulti juga perlu dilaksanakan bagi memberi sokongan informal kepada mereka yang memerlukan.

IPT bukan hanya perlu mengadakan bahan latihan kendiri, malah profil kompetensi pensyarah dalam P&P maya dan digital ini harus direkodkan secara formal. UTM menerusi Pusat Pembangunan Bakat dan Kepimpinan Universiti dengan kerjasama UTM Center for Advancement in Digital and Flexible Learning (UTM CDex) sedang melaksanakan inisiatif ini yang pada pendapat saya amat bertepatan dengan keperluan masa kini.

UTM NewsHub: Apakah kesannya jika pendigitalan pendidikan tinggi ini tidak benar-benar dilaksanakan dan dimanfaatkan sepenuhnya sama ada kepada pensyarah mahupun mahasiswa amnya?

Prof. Dr. Zaidatun: Kesannya, rakyat Malaysia akan ketinggalan dari aspek penguasaan pengetahuan dan kemahiran digital yang merupakan kemahiran literasi pada masa kini. Mahasiswa yang dihasilkan nanti akan menghadapi cabaran dalam menyesuaikan diri dengan suasana pekerjaan yang mana kebanyakan urusan kerja dilaksanakan secara digital di industri.

Para pensyarah pula akan ketinggalan dari aspek atribut pendidik tersedia masa hadapan yang mana P&P maya secara jarak jauh merupakan hala tuju Pendidikan tinggi dunia.

Kini, bukan sahaja kemahiran P&P maya adalah penting, kemahiran dan pengetahuan menggunakan aplikasi kecerdasan buatan dalam P&P seperti ChatGPT, ChatSonic, Midjourney dan lain-lain mesti diterokai oleh pensyarah bagi memastikan mereka masih relevan dalam P&P di IPT.

UTM NewsHub: Apakah kaedah penambahbaikan yang Prof, boleh cadangkan bagi memberikan 'output' terbaik bagi pendigitalan pendidikan khususnya pendidikan tinggi?

Prof. Dr. Zaidatun: Kaedah penambahbaikan yang boleh dilaksanakan ialah memastikan polisi dan pelan pendigitalan pendidikan tinggi jelas dari aspek perancangan dan pelaksanaannya. Disamping itu, sokongan dari pihak pengurusan tertinggi IPT harus dipertingkatkan dan cakna dengan pelaksanaan polisi dan pelan yang dirancang.

Sokongan bukan sahaja dari aspek latihan peningkatan pengetahuan dan kemahiran, penyediaan infrastruktur dan sokongan kewangan yang mencukupi juga harus difikirkan oleh pihak IPT.

Penghargaan yang berterusan juga harus dipraktikkan bagi memotivasi pensyarah dan pelajar yang menjayakan agenda pendigitalan pendidikan tinggi. Yang paling penting, ketua PTJ di fakulti iaitu Dekan harus memainkan peranan penting dalam memacu agenda pendigitalan digital di peringkat fakulti masing-masing.

Dengan pendekatan "kepimpinan melalui teladan" dan "pemimpin sebagai contoh terbaik", para Ketua Pusat Tanggungjawap (PTJ) fakulti iaitu Dekan mesti menunjukkan contoh yang cemerlang dalam melaksanakan P&P maya secara optimum agar sebarang cabaran yang dilalui oleh rakan pensyarah turut dirasai dan ditangani secara bersama.

Saya amat berharap agar agenda Pendigitalan Pendidikan Tinggi akan berterusan malah bertambah rancak di IPT agar Malaysia tidak ketinggalan dalam arus digital global. Ini baharu sahaja permulaan dan di masa akan datang, banyak lagi perubahan yang akan berlaku.

Maka, ayuh kita; warga kampus; mantapkan pengetahuan, kemahiran dan terus bermotivasi dan bersemangat serta positif kan fikiran ke arah Pendigitalan Pendidikan Tinggi di UTM.

# data[].attributes.attachment_link.title
Pendigitalan Pendidikan: Antara Masalah dan Keperluannya di Malaysia | UTM NewsHub

# data[].attributes.attachment_link.description
Oleh Prof. Ts. Dr Zaidatun Tasir dan Hafizan Hamzah Satu hal yang perlu diakui, sistem pendidikan tinggi hari ini seharusnya didigitalkan selari dengan Pela ...

# data[].attributes.body
Liputan Wi-Fi merupakan satu isu yang hangat diperkatakan terutama sejak pandemik Covid-19 melanda dunia sehingga kini. Majoriti peranti pintar memerlukan Wi-Fi untuk capaian internet. Sistem rangkaian UiTM juga disokong oleh rangkaian tanpa wayar (Wi- Fi), selain rangkaian berwayar. Wi-Fi adalah satu kemudahan yang disediakan kepada semua mahasiswa bagi menyokong pengajaran dan pembelajaran yang dilaksanakan di UiTM.

# data[].attributes.attachment_link.readable_text
Pengenalan
Endemik telah diumumkan kerajaan bermula 1 April 2022. Ini telah memberi peluang kepada universiti untuk merancang kemasukan mahasiswa secara penuh ke dalam kampus bagi tujuan pengajaran dan pembelajaran (P&P) bermula Oktober 2022. Ia merupakan langkah penting bagi Universiti untuk meningkatkan kualiti infrastruktur dan infostruktur kepada mahasiswa dalam menampung keperluan utama P&P yang berjalan secara hybrid.

Pandemik yang melanda dunia telah memberikan impak secara langsung kepada kaedah P&P di IPTA secara amnya dan khususnya UiTM. Arahan penutupan semua institusi pendidikan dan larangan beroperasi secara fizikal oleh pihak Kementerian telah memberikan tekanan kepada warga akademik dan pentadbir yang terlibat dalam memberikan perkhidmatan pembelajaran kepada mahasiswa.

Seiring dengan dunia menghadapi dan mengadaptasi norma baharu, pelbagai kaedah pembelajaran diperkenalkan bagi membolehkan perkhidmatan diteruskan secara berkesan. Pelbagai inisiatif dan insentif baru juga diperkenalkan oleh kerajaan bagi membantu warga IPT dalam menghadapi situasi tersebut. Kesediaan dan persiapan warga akademik dan mahasiswa juga menjadi satu cabaran utama terutamanya dalam menyediakan perkakasan dan peranti yang berupaya menyokong pembelajaran secara atas talian.

Situasi Semasa
Liputan Wi-Fi merupakan satu isu yang hangat diperkatakan terutama sejak pandemik Covid-19 melanda dunia sehingga kini. Majoriti peranti pintar memerlukan Wi-Fi untuk capaian internet. Sistem rangkaian UiTM juga disokong oleh rangkaian tanpa wayar (Wi- Fi), selain rangkaian berwayar. Wi-Fi adalah satu kemudahan yang disediakan kepada semua mahasiswa bagi menyokong pengajaran dan pembelajaran yang dilaksanakan di UiTM.

Purata liputan Wi-Fi pada masa kini telah mencapai 60% untuk keseluruhan kampus UiTM. Namun, peningkatan keperluan terutama di kolej-kolej kediaman selepas berlakunya pandemik sedikit sebanyak telah memberi implikasi kepada perancangan penambahbaikan liputan Wi-Fi UiTM.

Bagi menyokong aspirasi Pelan Strategik UiTM 2025, universiti telah menggariskan strategi dan inisiatif serta menetapkan sasaran bagi menyokong visi UiTM untuk menjadi universiti tersohor di dunia. Pejabat Pembangunan Infrastruktur dan Infostruktur (PPII) telah dipertanggungjawabkan bagi Performance Indicator (PI) Universiti iaitu Peratus liputan Wi-Fi Seluruh UiTM Mencapai 95% Menjelang Tahun 2025. PPII sedang melaksanakan peningkatan liputan Wi-Fi UiTM secara berfasa.

Solusi
Liputan Wi-Fi UiTM
Menyedari kekangan yang dihadapi oleh pelajar susulan liputan Wi-Fi kampus yang masih di dalam proses naik taraf, PPII melalui inovasi Portal Wi-Fi Universiti (wifi.uitm.edu.my) menyediakan aplikasi secara bersepadu kepada warga terutamanya mahasiswa untuk melihat paparan liputan Wi-Fi di seluruh kampus di dalam membantu mereka merancang dan memilih lokasi yang bersesuaian untuk pengajaran dan pembelajaran (PnP). Perkhidmatan Wi-Fi yang disediakan adalah percuma.

Projek Naik Taraf Wi-Fi
Bagi meningkatkan liputan Wi-Fi di seluruh UiTM, beberapa projek telah dirancang dan pelaksanaannya adalah secara berfasa.

Projek Fasa satu (1) bermula pada September 2019 dan telah selesai dilaksanakan pada Disember 2020. Skop bagi pelaksanaan projek ini merangkumi penambahan dan penggantian peralatan rangkaian yang telah rosak dan usang. Antara peralatan rangkaian yang telah dikenal pasti melibatkan peralatan rangkaian yang kritikal seperti Switch , peralatan rangkaian Wi-Fi dan kabel ( fiber dan copper).

Manakala projek Fasa dua (2) yang dijangka dilaksanakan pada tahun 2023 akan melibatkan penambahan peralatan rangkaian Wi-Fi khusus bagi meningkatkan liputan rangkaian di Kolej-kolej Kediaman di semua kampus Cawangan UiTM. Objektif pelaksanaan projek fasa 2 ini adalah untuk memastikan liputan rangkaian Wi-Fi di kolej-kolej kediaman dapat ditingkatkan kepada 100%.

Projek seterusnya adalah Fasa tiga (3), di mana projek ini bertujuan untuk melengkapkan peratusan liputan Wi-Fi di keseluruhan kampus merangkumi bangunan akademik, pentadbiran dan juga lokasi tumpuan pengguna.

Peranan Mahasiswa
Disamping usaha untuk menaiktaraf infrastruktur ICT yang terkini oleh UiTM, mahasiswa juga perlu memainkan peranan yang tersendiri dalam memastikan setiap individu mendapat perkhidmatan pembelajaran yang berkualiti. Mahasiswa perlu menyediakan perkakasan bantuan pembelajaran yang sempurna seperti peranti laptop atau tablet yang bersesuaian. Pelbagai insentif dan bantuan diperkenalkan oleh kerajaan dalam membantu mahasiswa memperoleh peranti yang bermutu tinggi.

Pelbagai pembekal talian jalur lebar di Malaysia memperkenalkan pakej yang berpatutan kepada mahasiswa bagi membantu meningkatkan kualiti capaian mendapatkan perkhidmatan pembelajaran. Para mahasiswa perlu mengambil peluang yang tersedia ini sebagai alternatif tanpa perlu bergantung sepenuhnya kepada perkhidmatan gunasama di universiti. Mahasiswa juga perlu menjadi pengguna infrastruktur Wi-Fi yang bertanggungjawab hanya untuk tujuan PnP sahaja kerana ia juga berkongsi bersama warga universiti yang lain.

Kesimpulan
Apabila Malaysia memasuki fasa endemik, universiti telah merangka dan menyesuaikan perancangan dalam menghadapi norma baharu ini. Naik taraf infrastruktur ICT bagi penyediaan perkhidmatan jaringan internet berkapasiti tinggi dan Wi-Fi adalah di bawah tanggungjawab Pejabat Pembangunan Infrastruktur & Infostruktur (PPII).

Sasaran 95% liputan Wi-Fi di seluruh kampus UiTM menjelang 2025 diharapkan dapat menyediakan perkhidmatan jalur lebar yang terbaik kepada warga universiti dan secara tidak langsung meningkatkan kualiti pengajaran dan pembelajaran sekaligus pencapaian akademik universiti.

Tanggungjawab kesemua warga universiti dan sokongan luar terutamanya pihak kerajaan, syarikat swasta, NGO, Alumni dan masyarakat setempat boleh menjadi pemangkin UiTM ke arah Universiti Tersohor Dunia (GRU 2025).

Rujukan
Pelan Strategik UiTM 2025.
Penulis: Shamsuri Awang Seman, Mohd Farid Assamani Mohamed Zainon, Ezabarena Radzi, Nor Azni Abdullah Zawawi, Sharina Mohd Nasir, Mohd Azrul Amir Muhamad Tajudin, Nur Zuraiha Harris Abidin Zainal Abidin, Muhammad Haffizzae Ghazali

# data[].attributes.attachment_link.title
Meningkatkan Kualiti Perkhidmatan Infrastruktur Wi-Fi Tahun 2023 di Universiti Teknologi MARA (UiTM)

# data[].attributes.attachment_link.description
Pengenalan Endemik telah diumumkan kerajaan bermula 1 April 2022. Ini telah memberi peluang kepada universiti untuk merancang kemasukan mahasiswa secara penuh ke dalam

# data[].attributes.body
Infrastruktur pendidikan memerlukan penambahbaikan yang harus ditingkatkan seiring dengan keperluan semasa termasuk memastikan ia sentiasa relevan dan kompentetif dengan industri pekerjaan dalam menjamin masa depan pelajar.

# data[].attributes.attachment_link.readable_text
KUALA LUMPUR: Bajet 2023 yang akan dibentangkan hari ini diharap mampu memperuntukkan jumlah yang lebih tinggi kepada sektor pendidikan berbanding tahun lalu.

Menurut Dekan Fakulti Pendidikan Universiti Putra Malaysia (UPM), Prof Madya Dr Soaib Asimiran, ia penting kerana sistem pendidikan negara perlu bergerak terus ke hadapan seiring dengan keperluan semasa terutamanya dalam menghadapi era pendigitalan ketika ini.

Selain itu katanya aspek infrastruktur juga tidak boleh diketepikan dalam memastikan pelajar dan tenaga pengajar sentiasa berada dalam keadaan yang kondusif dan berdaya saing.

Justeru jelasnya, segala keperluan haruslah diperkemaskan dari semasa ke semasa dalam menghadapi pelbagai cabaran perubahan atau segala kemungkinan yang akan ditempohi pada masa akan datang.

"Kalau kita lihat perubahan itu akan berlaku, hanya satu perkara yang akan kekal iaitu perubahan. Jadi dari segi penilaian, dari segi pengajaran ini semua akan berlaku perubahan. Jadi kita kena sentiasa bersedia dari segi perubahan yang berlaku.

"Apabila pandemik (COVID-19) melanda pada tahun 2020 kita tidak bersedia. Kita tidak pernah jangkakan perubahan yang berlaku atau gangguan kepada pendidikan itu sendiri. Selama dua tahun kita menghadapi pelbagai masalah dalam konteks pendidikan. Jadi, ia membawa kepada keciciran dari segi jangka pendek dan jangka panjang," katanya kepada Astro AWANI pada Jumaat.

Kerajaan katanya, setakat ini telahpun melakukan beberapa perubahan terhadap sistem pendidikan termasuk proses pembelajaran yang perlu kepada perubahan digital namun dalam masa yang sama perlu turut melihat kepada aspek keperluan infrastruktur yang ada.

Malah pengalaman dalam menghadapi COVID-19 sebelum ini juga turut memerlukan sistem pendidikan ketika ini menyediakan langkah dan persediaan yang lebih mantap dalam mengadapi perubahan di luar jangka agar kesan yang mungkin dihadapi nanti tidak begitu besar.

Jelasnya lagi, infrastruktur pendidikan memerlukan penambahbaikan yang harus ditingkatkan seiring dengan keperluan semasa termasuk memastikan ia sentiasa relevan dan kompentetif dengan industri pekerjaan dalam menjamin masa depan pelajar.

Pada 2022, Kementerian Pendidikan Malaysia menerima peruntukan terbesar iaitu sejumlah RM52.6 bilion atau 16 peratus daripada keseluruhan anggaran perbelanjaan Persekutuan.

Ia hampir 80 peratus daripada jumlah diterima kementerian yang juga penerima peruntukan terbesar disediakan kerajaan berbanding sektor lain, digunakan bagi tujuan peruntukan mengurus pendidikan, manakala selebihnya untuk pembangunan pendidikan.

# data[].attributes.attachment_link.title
Bajet 2023: Sektor pendidikan perlu pertingkatkan aspek pendigitalan, infrastruktur

# data[].attributes.attachment_link.description
KUALA LUMPUR: Bajet 2023 yang akan dibentangkan hari ini diharap mampu memperuntukkan jumlah yang lebih tinggi kepada sektor pendidikan berbanding tahun lalu. Menurut Dekan Fakulti Pendidikan Universiti Putra Malaysia (UPM), Prof Madya Dr Soaib Asimiran, ia penting kerana sistem pendidikan negara perlu bergerak terus ke hadapan seiring dengan keperluan semasa terutamanya dalam menghadapi era pendigitalan ketika ini.

# data[].attributes.body
Dalam belanjawan 2024, kerajaan menyediakan peruntukan sebanyak RM250 juta untuk menggantikan dan meluaskan capaian wifi di semua Universiti Awam.

# data[].attributes.attachment_link.title
PressReader.com - Digital Newspaper & Magazine Subscriptions

# data[].attributes.attachment_link.description
Digital newsstand featuring 7000+ of the world's most popular newspapers & magazines. Enjoy unlimited reading on up to 5 devices with 7-day free trial.

# data[].attributes.body
Angkatan Mahasiswa Universiti Malaysia (UM) menuntut kementerian menambah baik jalur lebar (WiFi) di kampus universiti demi kesejahteraan mahasiswa di institusi pendidikan itu.

# data[].attributes.attachment_link.readable_text
KUALA LUMPUR - Angkatan Mahasiswa Universiti Malaysia (UM) menggesa Menteri Pengajian Tinggi, Datuk Seri Khaled Nordin memenuhi tujuh tuntutan pihaknya, termasuk isu 'wifi lembab' di kampus, demi kesejahteraan mahasiswa di institusi pendidikan itu.

Katanya, gesaan itu susulan peruntukan lebih RM5 bilion diterima kementerian berkenaan daripada kerajaan pada bajet mini baru-baru ini.

Menerusi kenyataannya, Angkatan Mahasiswa UM menuntut kementerian menambah baik jalur lebar (WiFi) di kampus universiti itu.

"Langkah penambahbaikan berkenaan bagi menyelesaikan masalah kelembapan wifi yang sudah sekian lama terjadi, terutama di ruangan pelajar mengulang kaji dan kolej kediaman di universiti awam (UA) terbabit," katanya menerusi kenyataan hari ini.

Selain itu, Angkatan Mahasiswa UM menuntut pembinaan kolej kediaman baharu bagi pelajar UM dan subsidi rumah sewa kepada golongan sasar B40 serta M40 yang menetap di luar kampus sekitar Petaling Jaya dan Kuala Lumpur.

"Bukan itu sahaja, pihak kami menuntut kementerian supaya mempercepat proses naik taraf setiap kolej kediaman dan renovasi di Kolej Kediaman Ke-13 UM yang masih terbengkalai sehingga ke hari ini," katanya.

Bagi tuntutan ketiga, Angkatan Mahasiswa UM menuntut penambahan sebanyak 10 bas, bagi mempertingkatkan kekerapan perjalanan bas di kawasan dalam kampus dan luar kampus serta mengurangkan masalah kesesakan.

"Tuntutan keempat pula merangkumi subsidi yuran sebanyak 40 peratus kepada mahasiswa dari kalangan keluarga B40 dan M40 untuk mengurangkan kos serta bebanan mereka," katanya.

Kesatuan pelajar tersebut turut menuntut pemberian subsidi harga tiket penerbangan kepada mahasiswa dari Borneo dalam kalangan B40 dan M40 yang ingin pulang ke negeri masing-masing, ketika musim perayaan.

Menurutnya, tuntutan seterusnya adalah membabitkan pemberian bantuan kewangan secara sekali bayar, selain perkhidmatan kaunseling kepada mahasiswa dan keluarga mereka yang terkena musibah serta bencana alam.

Tuntutan terakhir, katanya, memberikan pengurangan caj yuran terhadap mahasiswa yang sedang menjalani latihan industri di luar kampus.

"Kami dari pihak Angkatan Mahasiswa UM menggariskan tujuh tuntutan ini demi kebajikan dan kemaslahatan mahasiswa.

"Tuntutan mereka (mahasiswa) ini seharusnya menjadi keutamaan pihak kementerian sebagai tunjang utama pembentukan hab pendidikan cemerlang di Malaysia dan di peringkat antarabangsa," katanya. - Getaran, 26 Disember 2022

# data[].attributes.attachment_link.title
Tangani 'Wifi Lembab', Subsidi Yuran 40 Peratus Antara 7 Tuntutan Mahasiswa UM

# data[].attributes.attachment_link.description
KUALA LUMPUR - Angkatan Mahasiswa Universiti Malaysia (UM) menggesa Menteri Pengajian Tinggi, Datuk Seri Khaled Nordin memenuhi tujuh tuntutan pihaknya, termasu...

# data[].attributes.body
Draf (Tokoh)

REGINALD AXEL

-Atlet Karate Malaysia

# data[].attributes.body
Draf (Tokoh)

Cedric Johnsam Michael

-Atlet Taekwando Malaysia